CELEX: 32013D1220(01)
Language: el
Date: 2013-12-12 00:00:00
Title: Απόφαση της Επιτροπής, της 12ης Δεκεμβρίου 2013 , για την ίδρυση του Ευρωπαϊκού Συμβουλίου Έρευνας

20.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 373/23
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 12ης Δεκεμβρίου 2013
   για την ίδρυση του Ευρωπαϊκού Συμβουλίου Έρευνας
   2013/C 373/09
   H ΕΥΡΩΠΑΪΚΗ ΕΠΙΤΡΟΠΗ
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2013/743/EE της 3 Δεκεμβρίου 2013 του Συμβουλίου για τη θέσπιση του ειδικού προγράμματος υλοποίησης του προγράμματος πλαισίου για την έρευνα και την καινοτομία (2014-2020) (1)«Ορίζοντας 2020», και ιδίως το άρθρο 6 παράγραφοι 1 και 2,
   Εκτιμώντας τα ακόλουθα:
   
               (1)
            
            
               Προκειμένου να διασφαλιστεί η συνέχιση των δράσεων και των δραστηριοτήτων που διεξάγονται βάσει της απόφασης 2006/972/ΕΚ του Συμβουλίου (2), το Ευρωπαϊκό Συμβούλιο Έρευνας («ΕΣΕ») που πρόκειται να συσταθεί βάσει της απόφασης 2013/743/EE αντικαθιστά και διαδέχεται το ΕΣΕ που ιδρύθηκε με την απόφαση 2007/134/ΕΚ της Επιτροπής (3).
            
         
               (2)
            
            
               Το άρθρο 6 παράγραφος 2 της απόφασης 2013/743/EE προβλέπει ότι το ΕΣΕ απαρτίζεται από ένα ανεξάρτητο Επιστημονικό Συμβούλιο και μια ειδική εκτελεστική δομή. Η ειδική εκτελεστική δομή πρέπει να συσταθεί ως εξωτερική δομή υπό μορφή εκτελεστικού οργανισμού ο οποίος θα ιδρυθεί με ξεχωριστή πράξη σύμφωνα με τον κανονισμό του (ΕΚ) αριθ. 58/2003 Συμβουλίου (ΕΚ) (4).
            
         
               (3)
            
            
               Το Επιστημονικό Συμβούλιο πρέπει να απαρτίζεται από επιστήμονες, μηχανικούς και ακαδημαϊκούς υψίστου κύρους. Τα μέλη του πρέπει να είναι ανεξάρτητα από ξένα συμφέροντα και ο διορισμός τους πρέπει να γίνεται κατά τρόπο που να εξασφαλίζει τη συνέχεια του έργου του Επιστημονικού Συμβουλίου.
            
         
               (4)
            
            
               Προκειμένου να εξασφαλιστεί η έγκαιρη υλοποίηση του ειδικού προγράμματος, το Επιστημονικό Συμβούλιο του ΕΣΕ που συστάθηκε με την απόφαση 2007/134/ΕΚ έχει ήδη εκπονήσει προκαταρκτικές θέσεις, εν αναμονή των μέτρων που θα θεσπιστούν σύμφωνα με το άρθρο 7 της απόφασης 2013/743/EE. Οι εν λόγω προκαταρκτικές θέσεις πρέπει να εγκρίνονται ή να απορρίπτονται από το Επιστημονικό Συμβούλιο που θεσπίζεται με την παρούσα απόφαση.
            
         
               (5)
            
            
               Πρέπει να καθοριστούν αναγκαίες διατάξεις για τη λειτουργία του Επιστημονικού Συμβουλίου.
            
         
               (6)
            
            
               Πρέπει να προβλεφθούν διατάξεις προκειμένου να διασφαλιστεί η ομαλή συνεργασία μεταξύ του Επιστημονικού Συμβουλίου και της ειδικής εκτελεστικής δομής του ΕΣΕ.
            
         
               (7)
            
            
               Το Επιστημονικό Συμβούλιο πρέπει να έχει πρόσβαση στα έγγραφα και στα δεδομένα που είναι αναγκαία για το έργο του σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (5).
            
         
               (8)
            
            
               Η απόφαση 2013/743/EE προβλέπει την αποζημίωση των μελών του Επιστημονικού Συμβουλίου για τα καθήκοντα που εκτελούν και πρέπει να θεσπισθούν κανόνες για τον σκοπό αυτό.
            
         
               (9)
            
            
               Η απόφαση 2007/134/ΕΚ πρέπει να καταργηθεί,
            
         ΑΠΟΦΑΣΙΖΕΙ:
   Άρθρο 1
   Ίδρυση του Ευρωπαϊκού Συμβουλίου Έρευνας
   Με την παρούσα ιδρύεται το Ευρωπαϊκό Συμβούλιο Έρευνας («ΕΣΕ») για την περίοδο από την 1η Ιανουαρίου 2014 έως την 31η Δεκεμβρίου 2020. Αντικαθιστά και διαδέχεται το Ευρωπαϊκό Συμβούλιο Έρευνας που ιδρύθηκε δυνάμει της απόφασης 2007/134/ΕΚ της Επιτροπής.
   Άρθρο 2
   Μέλη του Επιστημονικού Συμβουλίου του ΕΣΕ
   1.   Το Επιστημονικό Συμβούλιο απαρτίζεται από τον πρόεδρο του ΕΣΕ («πρόεδρος του ΕΣΕ») και 21 άλλα μέλη. Τα 21 πρόσωπα που απαριθμούνται στο παράρτημα Ι διορίζονται ως τα άλλα μέλη του Επιστημονικού Συμβουλίου για τη θητεία που καθορίζεται στο εν λόγω παράρτημα.
   2.   Τα μέλη ασκούν τα καθήκοντά τους ανεξάρτητα από οποιαδήποτε εξωτερική επιρροή. Ενημερώνουν την Επιτροπή σε εύθετο χρόνο σχετικά με οποιαδήποτε σύγκρουση συμφερόντων ενδέχεται να υπονομεύσει την αντικειμενικότητά τους.
   3.   Τα μέλη διορίζονται για θητεία τεσσάρων ετών, με δυνατότητα ανανέωσης μία φορά. Ένα μέλος μπορεί να διορισθεί για περίοδο μικρότερη της μέγιστης θητείας για λόγους σταδιακής εναλλαγής των μελών. Τα μέλη παραμένουν εν ενεργεία έως ότου αντικατασταθούν ή μέχρι το πέρας της θητείας τους.
   4.   Σε δεόντως αιτιολογημένες περιπτώσεις και για να διατηρηθεί η ακεραιότητα ή/και η συνέχεια του Επιστημονικού Συμβουλίου, η Επιτροπή μπορεί να τερματίσει με δική της πρωτοβουλία τη θητεία ενός μέλους.
   Άρθρο 3
   Λειτουργία του Επιστημονικού Συμβουλίου
   1.   Το Επιστημονικό Συμβούλιο θεσπίζει τον εσωτερικό του κανονισμό, καθώς και κώδικα δεοντολογίας σχετικά με την εμπιστευτικότητα, τη σύγκρουση συμφερόντων και την επεξεργασία των δεδομένων προσωπικού χαρακτήρα σύμφωνα με τον κανονισμό (ΕΚ) αριθ. 45/2001.
   2.   Το Επιστημονικό Συμβούλιο συνέρχεται σε σύνοδο ολομέλειας κάθε φορά που αυτό είναι αναγκαίο για τους σκοπούς του έργου του. Περιληπτικά πρακτικά των συνόδων ολομέλειας δημοσιεύονται στον ιστότοπο του ΕΣΕ.
   3.   Ο πρόεδρος μπορεί να αποφασίσει να συγκαλέσει συνεδριάσεις κεκλεισμένων των θυρών, σύμφωνα με τον εσωτερικό κανονισμό του Επιστημονικού Συμβουλίου.
   4.   Το Επιστημονικό Συμβούλιο μπορεί να συστήσει, με επιλογή μεταξύ των μελών του, μόνιμες επιτροπές, ομάδες εργασίας και άλλες ομάδες για την αντιμετώπιση ειδικών καθηκόντων του Επιστημονικού Συμβουλίου.
   5.   Οι προκαταρκτικές θέσεις του Επιστημονικού Συμβουλίου που έχει συσταθεί με την απόφαση 2007/134/ΕΚ σχετικά με τα μέτρα που πρέπει να ληφθούν σύμφωνα με το άρθρο 7 της απόφασης 2013/743/EE εγκρίνονται ή απορρίπτονται από το Επιστημονικό Συμβούλιο που συστάθηκε δυνάμει της παρούσας απόφασης αμέσως μετά την ίδρυσή του.
   Άρθρο 4
   Συνεργασία εντός του Ευρωπαϊκού Συμβουλίου Έρευνας
   Το Επιστημονικό Συμβούλιο και η ειδική εκτελεστική δομή εξασφαλίζουν τη συνοχή μεταξύ στρατηγικών και επιχειρησιακών πτυχών των δραστηριοτήτων του ΕΣΕ. Ο πρόεδρος του ΕΣΕ, οι αντιπρόεδροι του Επιστημονικού Συμβουλίου και ο διευθυντής της ειδικής εκτελεστικής δομής πραγματοποιούν τακτικές συνεδριάσεις συντονισμού προκειμένου να διασφαλίσουν την αποδοτική συνεργασία.
   Άρθρο 5
   Πρόσβαση σε έγγραφα και δεδομένα
   1.   Η Επιτροπή και η ειδική εκτελεστική δομή παρέχουν στο Επιστημονικό Συμβούλιο τα έγγραφα και τα δεδομένα που είναι απαραίτητα και την απαιτούμενη συνδρομή στο έργο του ώστε να είναι ικανό να λειτουργεί υπό συνθήκες αυτονομίας και ανεξαρτησίας, σύμφωνα με τον κανονισμό (ΕΚ) αριθ. 45/2001.
   2.   Τα μέλη του Επιστημονικού Συμβουλίου χρησιμοποιούν τα έγγραφα και δεδομένα που τους διαβιβάζονται σύμφωνα με την παράγραφο 1 μόνο για τους σκοπούς και τα καθήκοντα για τα οποία διατίθενται και δεσμεύονται από υποχρέωση εμπιστευτικότητας.
   3.   Το Επιστημονικό Συμβούλιο λαμβάνει κατάλληλα οργανωτικά και τεχνικά μέτρα για τη διασφάλιση της ασφάλειας και της εμπιστευτικότητας των εγγράφων και των δεδομένων, προκειμένου να αποτραπούν τυχόν μη εξουσιοδοτημένη δημοσιοποίηση ή πρόσβαση, τυχαία ή παράνομη καταστροφή, απώλεια ή αλλοίωση δεδομένων και εγγράφων.
   4.   Τα μέλη του Επιστημονικού Συμβουλίου λαμβάνουν τη δέουσα μέριμνα για τη νομιμότητα, την επάρκεια, τη συνάφεια, την ακρίβεια, την αναγκαιότητα και τους περιορισμούς από πλευράς χρόνου, των δεδομένων προσωπικού χαρακτήρα που συγκεντρώνονται, υποβάλλονται σε επεξεργασία και αποθηκεύονται.
   5.   Σε περίπτωση που δεν μπορεί να επιτραπεί η πρόσβαση σε έγγραφα και δεδομένα ή η πρόσβαση σε δεδομένα προσωπικού χαρακτήρα, για λόγους προστασίας των δεδομένων προσωπικού χαρακτήρα, εμπιστευτικότητας, ασφάλειας ή δημοσίου συμφέροντος, η Επιτροπή και η ειδική εκτελεστική δομή υποβάλλουν στο Επιστημονικό Συμβούλιο γραπτή εξήγηση των λόγων για τους οποίους ενδέχεται να μην επιτραπεί η πρόσβαση, καθώς και κάθε σχετική πληροφορία που μπορούν να παράσχουν εντός των διατάξεων των κανονισμών.
   Άρθρο 6
   Αποζημίωση των μελών του Επιστημονικού Συμβουλίου πλην του προέδρου του ΕΣΕ
   Οι κανόνες για τις αμοιβές για τα καθήκοντα που ασκούν τα μέλη του Επιστημονικού Συμβουλίου πλην του προέδρου του ΕΣΕ και την απόδοση των οδοιπορικών και των δαπανών διαμονής καθορίζονται στο παράρτημα ΙΙ.
   Άρθρο 7
   Κατάργηση
   Η απόφαση 2007/134/ΕΚ καταργείται. Οι παραπομπές στην καταργούμενη απόφαση θεωρούνται ως παραπομπές στην παρούσα απόφαση.
   Άρθρο 8
   Έναρξη ισχύος
   Η παρούσα απόφαση αρχίζει να ισχύει την 1η Ιανουαρίου 2014.
   
      Βρυξέλλες, 12 Δεκεμβρίου 2013.
      
         
            Για την Επιτροπή
         
         Máire GEOGHEGAN-QUINN
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 965.
   
      (2)  Απόφαση 2006/972/ΕΚ του Συμβουλίου, της 19ης Δεκεμβρίου 2006, σχετικά με το ειδικό πρόγραμμα «Ιδέες» με το οποίο τίθεται σε εφαρμογή το έβδομο πρόγραμμα πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) (ΕΕ L 400 της 30.12.2006, σ. 243).
   
      (3)  Απόφαση 2007/134/ΕΚ της Επιτροπής, της 2ας Φεβρουαρίου 2007, για την ίδρυση του Ευρωπαϊκού Συμβουλίου Έρευνας (ΕΕ L 57 της 24.2.2007, σ. 14).
   
      (4)  Κανονισμός (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (ΕΕ L 11 της 16.1.2003, σ. 1).
   
      (5)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).
   
      ΠΑΡΑΡΤΗΜΑ I
      
         Μέλη του Επιστημονικού Συμβουλίου
      
      
                  Όνομα και ίδρυμα
               
               
                  Λήξη θητείας
               
            
                  Klaus BOCK, Δανικό Εθνικό Ίδρυμα Ερευνών
               
               
                  31 Δεκεμβρίου 2016
               
            
                  Nicholas CANNY, Εθνικό Πανεπιστήμιο Ιρλανδίας, Galway
               
               
                  31 Δεκεμβρίου 2014
               
            
                  Sierd A.P.L. CLOETINGH, Πανεπιστήμιο Ουτρέχτης
               
               
                  31 Δεκεμβρίου 2015
               
            
                  Tomasz DIETL, Πολωνική Ακαδημία Επιστημών
               
               
                  31 Δεκεμβρίου 2014
               
            
                  Daniel DOLEV, Εβραϊκό Πανεπιστήμιο Ιερουσαλήμ
               
               
                  31 Δεκεμβρίου 2014
               
            
                  Athene DONALD, Πανεπιστήμιο Καίμπριτζ
               
               
                  31 Δεκεμβρίου 2016
               
            
                  Barbara ENSOLI, Istituto Superiore di Sanità, Ρώμη
               
               
                  31 Δεκεμβρίου 2016
               
            
                  Pavel EXNER, Τσεχική Ακαδημία Επιστημών
               
               
                  31 Δεκεμβρίου 2014
               
            
                  Nuria Sebastian GALLES, Πανεπιστήμιο Pompeu Fabra, Βαρκελώνη
               
               
                  31 Δεκεμβρίου 2016
               
            
                  Reinhard GENZEL, Ινστιτούτο Εξωγήινης Φυσικής Μαξ Πλανκ
               
               
                  31 Δεκεμβρίου 2016
               
            
                  Carl-Henrik HELDIN, Ινστιτούτο Λούντβιχ για την έρευνα κατά του καρκίνου, Ουψάλα
               
               
                  31 Δεκεμβρίου 2014
               
            
                  Timothy HUNT, Έρευνα κατά του καρκίνου ΗΒ, South Mimms
               
               
                  31 Δεκεμβρίου 2014
               
            
                  Matthias KLEINER, Τεχνικό Πανεπιστήμιο του Dortmund
               
               
                  31 Δεκεμβρίου 2016
               
            
                  Éva KONDOROSI, Ουγγρική Ακαδημία Επιστημών
               
               
                  31 Δεκεμβρίου 2016
               
            
                  Mart SAARMA, Πανεπιστήμιο του Ελσίνκι
               
               
                  31 Δεκεμβρίου 2014
               
            
                  Nils Christian STENSETH, Πανεπιστήμιο του Όσλο
               
               
                  31 Δεκεμβρίου 2017
               
            
                  Martin STOKHOF, Πανεπιστήμιο του Άμστερνταμ
               
               
                  31 Δεκεμβρίου 2017
               
            
                  Anna TRAMONTANO, Πανεπιστήμιο Ρώμης Sapienza
               
               
                  31 Δεκεμβρίου 2014
               
            
                  Isabelle VERNOS, Κέντρο Γονιδιωματικής Ρύθμισης, Βαρκελώνη
               
               
                  31 Δεκεμβρίου 2014
               
            
                  Reinhilde VEUGELERS, Καθολικό Πανεπιστήμιο Λουβαίνης
               
               
                  31 Δεκεμβρίου 2016
               
            
                  Michel WIEVIORKA, Κέντρο Κοινωνιολογικής Ανάλυσης και Παρέμβασης, Παρίσι
               
               
                  31 Δεκεμβρίου 2017
               
            
   
      ΠΑΡΑΡΤΗΜΑ II
      
         Κανόνες για την αποζημίωση των μελών του Επιστημονικού Συμβουλίου, πλην του προέδρου του ΕΣΕ, όπως προβλέπεται στο άρθρο 6
      
      
                  1.
               
               
                  Οι αμοιβές των μελών του Επιστημονικού Συμβουλίου, πλην του προέδρου του ΕΣΕ, καθώς και τα οδοιπορικά και οι δαπάνες διαμονής τους σε σχέση με την εκτέλεση των καθηκόντων τους καταβάλλονται από την ειδική εκτελεστική δομή βάσει σύμβασης, συμπεριλαμβανομένων των όρων που ορίζονται στα σημεία 2 έως 5.
               
            
                  2.
               
               
                  Οι αμοιβές των αντιπροέδρων του Επιστημονικού Συμβουλίου είναι 3 500 EUR για πλήρη συμμετοχή σε συνεδρίαση ολομέλειας και 1 750 EUR για μερική συμμετοχή.
               
            
                  3.
               
               
                  Οι αμοιβές των άλλων μελών που αναφέρονται στο σημείο 1 είναι 2 000 EUR για πλήρη συμμετοχή σε συνεδρίαση ολομέλειας και 1 000 EUR για μερική συμμετοχή.
               
            
                  4.
               
               
                  Οι πληρωμές εγκρίνονται από το διευθυντή της ειδικής εκτελεστικής δομής ή τον αναπληρωτή του με βάση τον κατάλογο παρόντων που επικυρώνεται από τον πρόεδρο του ΕΣΕ και τον διευθυντή της ειδικής εκτελεστικής δομής ή τους αναπληρωτές τους. Ο κατάλογος παρόντων αναφέρει εάν κάθε μέλος συμμετείχε σε ολόκληρη τη συνεδρίαση (πλήρης συμμετοχή) ή μόνο σε μέρος αυτής (μερική συμμετοχή).
               
            
                  5.
               
               
                  Όσον αφορά τις συνεδριάσεις εκτός των συνεδριάσεων ολομέλειας, η ειδική εκτελεστική δομή επιστρέφει, κατά περίπτωση, τα οδοιπορικά και τις δαπάνες διαμονής των μελών του Επιστημονικού Συμβουλίου που είναι αναγκαίες για την εκτέλεση των δραστηριοτήτων τους, σύμφωνα με τη σύμβασή τους και τους κανόνες της Επιτροπής για τις αμοιβές εξωτερικών εμπειρογνωμόνων (1).
               
            
                  6.
               
               
                  Οι αμοιβές, τα οδοιπορικά και οι δαπάνες διαμονής καταβάλλονται από τον επιχειρησιακό προϋπολογισμό του ειδικού προγράμματος που έχει θεσπιστεί με την απόφαση 2013/743/ΕΕ.
               
            
         (1)  Απόφαση της Επιτροπής Ε(2007) 5858.